ગુરુજી પોતે મન્ત્ર તાંત્રિક વિદ્યા , જાત જાતના રોગોની ઔષધિ જાણવાનો પણ દાવો કરતા . જ્યોતિષ , હસ્ત રેખા . અનેક પ્રકારના તેલ પણ બનાવી જાણતા સ્ત્રીઓની રાશિ જોઈ તેને કેવા પ્રકારના તેલથી વાળ વળશે એવું પણ જાણતા થોડીક જાદુ જેવી ટ્રીકો પણ જાણતા મેલી વિદ્યા દૂર કરવાના જાપ પણ કરતા . આંકડાના ફૂલની ચટણી બનાવતા અને અમને સૌ વિદ્યાર્થીઓને ખવડાવતા પણ ખરા . પ્રાઈમસ ચલાવવાનો જાદુ જાણતા પ્રાઈમસ કઈ વસ્તુ છે , એ ઘણા મોટી ઉંમરના માણસો જાણતા હશે . જાદુની વ્યાખ્યા આપને કહું તો જોનારની નજરને ભુલાવવામાં નાખવાની આવડત એનું નામ જાદુ . પ્રાઈમસ ગુરુજી એવી રીતે ચલાવે કે જોનારા માણસોમાંના બેત્રણ માણસોની આંગળીઓ પ્રાઈમસ ઉપર મુકાવે અને પોતે પણ પોતાની આંગળીઓ પ્રાઈમસ ઉપર મૂકે ,અને પછી પોતે બોલે કે ચાલ એટલે પ્રાઈમસ ચાલવા માંડે . મેં એ ટ્રિક ગુરુજીની પકડી પાડી , પણ મેં મનમાં રાખી . ગુરુજીની પોલ ખોલી નહીં . ગુરુજી બોલ્યા પૂર્વ દિશામાં જા અને પ્રાઈમસ પશ્ચિમ દિશા તરફ ચાલવા માંડો સમજી ગયાકે આ કારસ્તાન હિમ્મતલાલના છે . મેં આ રીત મારા મિત્ર પ્રાણશંકર ને શીખવી . પછી ગુરુજી પોતે પ્રાઈમસ ઉપર આંગળીયો ન મૂકે કેમકે મારી આંગળીયો પ્રાઈમસ ઉપર હોય એટલે ગુરુજીને દૂર રહ્યે રહ્યે બોલવાનુંજ રહે . અને પ્રાઈમસ ચાલવા માંડે . મેં એક વખત ગુરુજીને કીધું કે ગુરુજી હવે હું નહિ હોઉં અને પ્રાણશંકર હશે તોપણ પ્રાઈમસ ચાલશે